cyanic-selkie/wikianc huggingface dataset:
Transports publics fribourgeois
Liiketoiminta
TPF Holdingin liikevaihto oli vuonna 2015 noin 131 milj. Sfr. Yhtiön kulkuneuvoilla kulki yhteensä noin 29 milj. matkustajaa, joista 17 miljoonaa oli Fribourgin paikallisessa linja-autoliikenteessä.
EHF European League
thumb|250px|EHF Cupin palkintopokaali. EHF Cup on Euroopan käsipalloliiton vuosittain järjestämä käsipalloturnaus seurajoukkueille. EHF Cup järjestetään sekä miehille että naisille. Turnausta on pelattu vuodesta 1982 lähtien.
Se on toiseksi arvostetuin kilpailu Euroopassa EHF Champions Leaguen jälkeen.. Mnestynein maa cupissa on Saksa. Saksalainen joukkue on voittanut cupin 22 kertaa. Menestyneimmät seurat cupissa ovat saksalaiset Frisch Auf Göppingen ja THW Kiel joilla on neljällä mestaruutta.
Da Vinci (täsmennyssivu)
Da Vinci tai Davinci voi tarkoittaa seuraavia asioita:
Hilda
Hilda on naisen etunimi. Nimi on latinalaistettu mukaelma muinaisskandinaavisesta nimestä Hildr, joka merkitsee taistelua ja oli yksi valkyyrioista Toisaalta nimi on voitu käsittää myös Mathilda- tai Hildegard-nimen lyhentymäksi.
Vuoden 2019 loppuun menneessä nimi Hilda oli Suomessa Digi- ja väestötietoviraston tietojen mukaan annettu 23 027 naiselle ja noin kymmenelle miehelle.
Dangerous
Dangerous tarkoittaa seuraavia asioita:
Poikien jääkiekon yksilötaitokilpailu nuorten talviolympialaisissa 2016
Poikien jääkiekon yksilötaitokilpailu nuorten talviolympialaisissa 2016 käydään 16 osallistujan välillä. Karsinnat käydään 13.−15. helmikuuta ja loppukilpailu käydään 18. helmikuuta.
Karsinnat
Lähde:
Lea Kauppi (taidemaalari)
Lea Kirsti Kauppi (2. syyskuuta 1917 Petäjävesi – 9. joulukuuta 1999 Kemi) oli suomalainen naivistinen taidemaalari.
Kauppi syntyi Petäjävedellä, mutta asui ja työskenteli pitkään Kemissä. Taiteilijana pääosin itseoppinut Kauppi osallistui Nina Vanaksen maalauskurssille 1955 ja Christina Snellmanin piirustuskurssille 1962–1963. Hänen teoksiaan oli ensimmäisen kerran esillä näyttelyssä Rovaniemellä 1956. Niitä on useissa eri kokoelmissa kuten Aineen, Kemin, Lahden, Oulun, Porin ja Rovaniemen taidemuseoissa sekä Wäinö Aaltosen museossa. Naivistisia teoksia Kauppi ryhtyi tekemään 1960-luvun lopulla, ne ovat värikkäitä ja koristeellisia ja niissä on "aitonaivistinen" perspektiivi. 1960–1970-luvuilla Korolainen muodosti modernistisen Ryhmä Kemin yhdessä Nina Vanaksen, Harry Porkon, Liisa Rautiaisen, Toivo Hoskarin ja Olavi Korolaisen kanssa. Valtion taiteilijaeläke myönnettiin Kaupille vuonna 1986.
Vuonna 1943 avioitunut Kauppi toimi Veitsiluoto Oy:n konttoristina aina vuoteen 1977 asti.
Fearless (albumi)
Fearless on yhdysvaltalaisen laulaja Taylor Swiftin albumi vuodelta 2008. Swift voitti Fearless-albumilla vuoden albumin ja parhaan country-albumin Grammy-palkinnot vuonna 2010. Hänestä tuli näin 20-vuotiaana nuorin vuoden albumin palkinnon saanut laulaja.
Fearless nousi Billboardin albumilistan kärkeen ensimmäisellä myyntiviikollaan. Sen menestys jatkui vuosia julkaisun jälkeen, albumi vietti Billboard 200 -listalla yhteensä 222 viikkoa. Albumia on myynyt Yhdysvalloissa 6 miljoonaa ja maailmanlaajuisesti yli 9 miljoonaa kappaletta. Albumista julkaistiin uusia kappaleita sisältänyt Platinum-painos vuonna 2009.
Albumin tunnetuimpia kappaleita ovat singleinä julkaistut "Love Story", "White Horse" ja "You Belong With Me". "Love Story" -singleä on myyty Yhdysvalloissa 7 miljoonaa kappaletta.
Uudelleen levytetty versio albumista, Fearless (Taylor’s Version) julkaistiin 9. huhtikuuta 2021. Swift levyttää kuusi ensimmäistä albumiaan uudelleen jouduttuaan kiistaan entisen levy-yhtiönsä Big Machinen kanssa albumien master-nauhoitusten oikeuksista. Fearless (Taylor’s Version) sisältää uudet versiot kaikista kappaleista sekä aiemmin julkaisemattomia kappaleita.
Taustaa
Swift kirjoitti suuren osan albumin kappaleista yksin, koska hän aloitti säveltämisen ollessaan kiertueella. Hän teki kuitenkin myös yhteistyötä muun muassa Liz Rosen, John Richin ja Colbie Caillatin kanssa. Albumin tuottajina toimivat Swift, Scott Borchetta ja Nathan Chapman. Tyylillisesti albumin musiikki yhdistelee country- ja popvaikutteita.
Suurin osa albumin kappaleista käsittelee rakkautta ja ystävyyttä. "Fearless" kuvailee Swiftin unelmaa täydellisistä treffeistä. "Se on laulu rakastumiseen liittyvästä pelottomuudesta. Vaikka olisi kirjoittanut kuinka monta erolaulua ja joutunut satutetuksi monta kertaa, sitä rakastuu aina uudelleen" Swift sanoo. "Love Story" ottaa vaikutteita William Shakespearen Romeon ja Julian tarinasta. Swift sai idean kappaleeseen, kun hänen vanhempansa ja ystävänsä eivät pitäneet hänen ihastuksestaan. Suurin osa tarinasta on kuitenkin fiktiivistä. Swift on sanonut "Se on romanttisin laulu, jonka olen kirjoittanut eikä se ole edes kenestäkään, jonka kanssa olisin oikeasti seurustellut."
Kappale "Forever & Always" käsittelee Swiftin ja hänen entisen poikaystävänsä Joe Jonasin eroa ja lisättiin albumille vain hetki ennen julkaisua. "Breathe" kertoo puolestaan riidasta ja ystävän menettämisestä. Swift kirjoitti ja levytti kappaleen yhdessä laulaja-lauluntekijä Colbie Caillatin kanssa.
"Fifteen" kertoo Swiftin ja hänen lukiossa tapaamansa Abigail Andersonin ystävyydestä. Sanat kuvailevat Swiftin ja Andersonin kokemuksia koulumaailmassa ja rakkaudessa heidän ensimmäisenä lukiovuotenaan.
Julkaisu
Albumista julkaistiin uusia kappaleita sisältänyt Platinum-painos vuonna 2009. Platinum -painoksella on mukana 5 uutta kappaletta, pianoversio kappaleesta "Forever & Always" sekä musiikkivideoita sisältävä DVD. Kappale "Untouchable" on cover-versio Luna Halo -yhtyeen kappaleesta. Swift teki levytyksessä muutoksia kappaleen sanoihin ja melodiaan. Albumista on julkaistu myös kansainvälinen painos, jolla on mukana kolme Swiftin esikoisalbumin Taylor Swift kappaletta.
Vastaanotto
Fearless nousi Billboardin albumilistan kärkeen ensimmäisellä myyntiviikollaan. Albumin menestys jatkui useita vuosia. Fearless on viettänyt Billboard 200 -listalla yhteensä 222 viikkoa. Fearless on menestynyt kansainvälisesti. Albumi nousi listaykköseksi Kanadassa, Uudessa-Seelannissa ja Australiassa. Albumia on myyty Yhdysvalloissa 6 miljoonaa ja maailmanlaajuisesti yli 9 miljoonaa kappaletta.
Swift voitti Fearless-albumilla vuoden albumin ja parhaan country-albumin Grammy-palkinnot vuonna 2010. Hänestä tuli 20-vuotiaana nuorin vuoden albumin palkinnon voittanut artisti.
Singlet
Albumin ensimmäisenä singlenä julkaistiin "Love Story". Single menestyi hyvin sekä Yhdysvalloissa että useissa muissa maissa. Se nousi countrylistan kärkeen ja Billboard Hot 100 -listan sijalle 4. Vuoteen 2014 mennessä se on myynyt Yhdysvalloissa 7 kertaa platinaa. Seuraavina singleinä julkaistiin kappaleet "White Horse", "You Belong With Me", "Fifteen" ja "Fearless". "You Belong With Me" nousi Billboardin listalla sijalle 2. Single menestyi myös kansainvälisesti nousten listoille muun muassa Australiassa, Belgiassa ja Kanadassa.
Kappaleista "Love Story", "Fifteen", "Fearless", "White Horse", "Change" ja "You Belong With Me" kuvattiin musiikkivideot. Kappaleesta "The Best Day" on olemassa Swiftin vanhoista kotivideoista koostuva musiikkivideo.
Kappaleet
Kappaleiden tuottajat ovat Swift ja Nathan Chapman ellei merkitty toisin.
Fearless (Taylor’s Version)
Uudelleen levytetty versio Fearless-albumista julkaistiin 9. huhtikuuta 2021. Uusi versio on nimeltään Fearless (Taylor’s Version). Albumi sisältää uudet versiot kaikista albumin kappaleista ja singlestä "Today Was a Fairytale" sekä kuusi aiemmin julkaisematonta kappaletta. Ensimmäinen uudelleen levytetty kappale, "Love Story", julkaistiin nimellä "Love Story (Taylor’s Version)" 12. helmikuuta 2021. Swift levyttää kuusi ensimmäistä albumiaan uudelleen levytysten oikeuksiin liittyvän kiistan takia. Swift kertoi vuonna 2019 olevansa aiemman levy-yhtiönsä Big Machinen kanssa riidoissa kuuden ensimmäisen albuminsa oikeuksista. Big Machine oli myynyt Swiftin levytysten oikeudet hänen tietämättään manageri Scooter Braunille, jonka kanssa Swift oli huonoissa väleissä.
38628 Huya
38628 Huya on transneptuninen kohde, plutino, jonka löysi I. Ferrin 10. maaliskuuta vuonna 2000. Pikkuplaneetta on melko suuri, sillä sen läpimitta on 544 kilometriä. Sen radan eksentrisyys on 0,276 ja inklinaatio 15,49°. Huya sai nimensä eräältä guajiro- eli wayuu-kansan jumalalta. Ennen nimeämistään pikkuplaneetta tunnettiin tunnuksella 2000 EB173. Koska Huyan läpimitta on yli 400 km, se on kääpiöplaneettaehdokas. Transneptunisten kohteiden uskotaan olevan pyöreitä yli 400 kilometrisinä.
Aisam-ul-Haq Qureshi
Aisam-ul-Haq Qureshi (s. 17. maaliskuuta 1980 Lahore) on pakistanilainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 125 joulukuussa 2007 ja nelinpelissä sijalle kahdeksan kesäkuussa 2011. Nelinpelissä hän on voittanut seitsemän ATP-turnausta. Grand Slam -turnauksissa hän on selviytynyt kerran kaksinpelin toiselle kierrokselle, kolme kertaa nelinpelin kolmannelle kierrokselle, kaksi kertaa puolivälieriin, kerran välieriin ja kerran loppuotteluun. Davis Cupissa hän on edustanut Pakistania 29 maaottelussa vuosina 1998–2011.
Wimbledoniin 2007 karsintojen kautta päässyt Qureshi voitti avauskierroksella Lee Childsin, mutta hävisi toisella kierroksella Marat Safinille. Hän pääsi karsintojen kautta myös Yhdysvaltain avoimiin 2008, mutta hävisi ensimmäisellä kierroksella Carlos Moyàlle. Helmikuussa 2010 hän voitti Johannesburgin ja kesäkuussa 2011 Gerry Weber Openin ATP-nelinpeliturnaukset yhdessä Rohan Bopannan kanssa. Syys-lokakuussa 2011 hän voitti Thailand Openin Oliver Marachin kanssa ja Stockholm Openin Bopannan kanssa. Marraskuussa hän voitti Paris Mastersin Bopannan kanssa.
Hans-Reinhard Koch
thumb|Hans-Reinhard Koch vuonna 2007.
Hans-Reinhard Koch (27. marraskuuta 1929 Leinefelde – 25. huhtikuuta 2018) oli saksalainen roomalaiskatolinen piispa. Hänet vihki papiksi Erfurt-Meiningeniin Josef Freusberg 17. heinäkuuta 1955. Hänet nimitettiin Erfurt-Meiningenin vihkipiispaksi ja Medianan titulaaripiispaksi 15. toukokuuta 1985. Piispaksi vihkiminen seurasi 6. heinäkuuta. Pääkonsekraattorina toimi Joachim Wanke, jota avustivat Wolfgang Weider ja Norbert Werbs.
Koch jäi eläkkeelle 27. marraskuuta 2004. Hän kuoli aivoverenvuotoon 88-vuotiaana keväällä 2018.
712 Boliviana
712 Boliviana on asteroidi, joka kiertää Aurinkoa asteroidien päävyöhykkeellä Marsin ja Jupiterin välissä. Max Wolf löysi sen Heidelbergissä 19. maaliskuuta 1911. Asteroidin läpimitta on 127,57 kilometriä ja kiertoaika 4,13 vuotta. Ennen nimeämistään asteroidi tunnettiin tunnuksella 1911 LO.
Peter A. Diamond
Peter Arthur Diamond (s. 29. huhtikuuta 1940 New York, New York, Yhdysvallat ) on yhdysvaltalainen taloustieteilijä ja Massachusetts Institute of Technologyn taloustieteen professori. Diamond palkittiin vuonna 2010 Nobelin taloustieteen palkinnolla yhdessä Dale T. Mortensenin ja Christopher A. Pissaridesin kanssa työmarkkina-analyysista.
Diamond on yhdessä muiden Nobel-palkittujen kanssa kehittänyt etsintäteoriaa ja kohtaantoteoriaa sekä niihin liittyvää kitkatyöttömyyttä.
Bardan piiri
thumb|175px|Bardan piiri Permin aluepiirin kartalla. Bardan piiri (, tataariksi Барда районы, Barda rayonı) on kunnallinen itsehallintoalue Permin aluepiirissä Venäjällä. Vuonna 1926 perustetun piirin pinta-ala on 2 382 neliökilometriä. Asukkaita on 27 700 henkeä (vuonna 2009).
Bardan piiri sijaitsee Permin aluepiirin eteläosassa. Pohjoisessa se rajoittuu Osan, idässä Kungurin ja Uinskojen, etelässä Tšernuškan ja Kujedan sekä lännessä Jelovon piireihin. Pinta-alasta puolet on metsää. Hyötykaivannaisiin kuuluu öljy. Suurimmat joet ovat Tulva ja sen sivujoki Barda.
Piiriin kuuluu 12 maalaiskuntaa: Barda, Berezniki, Bitšurino, Brjuzli, Fedorki, Jelpatšiha, Krasnojar, Novyi Ašap, Petšmen, Saraši, Šermeika ja Tjundjuk. Hallinnollinen keskus on Bardan kylä. Asutuskeskuksia on yhteensä 63.
Asukkaista on vuoden 2002 väestönlaskennan mukaan 60 % baškiireja, 32,3 % tataareja ja 7,2 % venäläisiä. Tulvan tataarit ja baškiirit muodostavat yhtenäisen ryhmän, joka pitää äidinkielenään tataaria. Kaupunkiväestöä ei ole.
Mary McDonald-Lewis
Mary McDonald-Lewis (s. 24. syyskuuta 1953 Stockton, Kalifornia) on yhdysvaltalainen ääninäyttelijä, joka tunnetaan 1980-luvulla roolistaan Lady Jayena animaatiosarjassa Action Force, sekä elokuvassa Action Force: The Movie. Alun perin hänet kutsuttiin sarjaan koe-esiintymään pienempää roolia varten
Madagaskarintasku
Madagaskarintasku (Monticola imerina) on Madagaskarin saarella endeemisenä elävä sieppoihin kuuluva varpuslintu.
Mary McDonald-Lewis
Sittemmin hän teki sivurooleja Where's Waldo? -animaatiosarjaan ja toimi kolmen jakson verran Mavenin äänenä Batmanissa, sekä The Maskissa Francis Forthwrightina. Sittemmin 2000-luvulla McDonald-Lewis on toiminut enimmäkseen mainosäänenä, sekä lainannut ääntään leluille ja on myös General Motorsin virallinen autojen navigaatioääni.
Madagaskarintasku
Koko ja ulkonäkö
Kooltaan madagaskarintasku on noin 16 cm. Koirasmadagaskarintasku on selästään, päästään ja rinnastaan väritykseltään sinertävän tuhkanharmaa. Vatsa on väriltään vaalean oranssi. Naaras on väritykseltään yksivärisen harmaa. Laji muistuttaa ulkonäöltään rotkotaskua (Pseudocossyphus sharpei), mutta on väriltään sitä vaaleampi.
Bardan piiri
Piirin kautta kulkevat Permin ja Tšernuškan sekä Permin ja Kujedan väliset maantiet. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan öljyn porausta ja puunhankintaa.
KNM Trondheim
KNM Trondheim tai KNM Trondhjem on ollut ainakin neljän Norjan laivaston aluksen nimenä.
Bardan piiri
Piirissä toimii ammattikoulu, lasten luomistyön keskus, taidekoulu, kulttuuri- ja vapaa-ajankeskuksia, kirjastolaitos, kotiseutumuseo sekä paikallinen radio- ja TV-asema. Paikallislehtenä ilmestyy venäjänkielinen Rassvet ja tataarinkielinen Taŋ (”Aamunkoitto”).
Bardasta on kotoisin tataarinkielinen poplaulaja Güzäl Urazova.
Wolfgang Ipolt
thumb|right|Wolfgang Ipolt pienoiskuva Wolfgang Ipolt (s. 17. maaliskuuta 1954 Gotha) on saksalainen roomalaiskatolinen piispa. Hänet vihittiin papiksi 30. kesäkuuta 1979 ja nimitettiin Görlitzin hiippakunnan johtoon 18. kesäkuuta 2011. Piispaksi vihkiminen seurasi 28. elokuuta. Pääkonsekraattorina toimi Rainer Maria Woelki, jota avustivat Konrad Zdarsa ja Joachim Wanke.
Operaatio Ichi-Go
Operaatio Ichi-Go (, suoraan käännettynä ”operaatio Numero yksi”) oli joukko keisarillisen Japanin armeijan ja Kiinan tasavallan välillä helmi–joulukuussa 1944 käytyjä taisteluita. Kampanja koostui kolmesta erillisestä taistelusta Henanin, Hunanin ja Guangxin maakunnissa: Operaatio Kogo pyrki valtaamaan keskisen Henanin, operaatio Togo 1 Changhengin sekä operaatio Togo 3 Guilinin ja Liuzhoun. Operaatio Ichi-Gon kaksi ensisijaista tavoitetta olivat maareitin avaaminen Ranskan Indokiinaan ja Kaakkois-Kiinan lentotukikohtien valtaaminen, koska yhdysvaltalaiset pommikoneet käyttivät tukikohtia Japanin merikuljetusten ja japanilaisten kaupunkien pommituksiin.
Operaation kulku
Operaatiossa oli kaksi vaihetta. Ensimmäisessä vaiheessa japanilaiset valtasivat Pekingin ja Wuhanin välillä kulkevan Pinghan-rautatien. Jälkimmäisessä vaiheessa japanilaiset joukot eliminoivat Hunanin provinssiin sijoitetut yhdysvaltalaiset joukot ja valtasivat lähellä japanilaisten hallitsemaan Indokiinan rajaa sijainneen Liuzhoun kaupungin. Operaatioon osallistui 17 divisioonaa, 400 000 sotilasta, 12 000 ajoneuvoa ja 70 000 hevosta. Operaatio oli Toisen Kiinan–Japanin sodan suurin maaoperaatio.
Operaatio Kogoon osallistui 390 000 kiinalaista sotilasta kenraali Tang Enbon johdolla. Joukot sijoitettiin puolustamaan strategisesti tärkeätä Luoyangin kaupunkia. Japanilaisten 3. panssaridivisioona ylitti Keltaisenjoen huhtikuun lopulla ja kukisti Xuchangin lähelle sijoitetut kiinalaisjoukot. Tämän jälkeen divisioona piiritti Luoyangin, jota puolusti kolme kiinalaista divisioonaa. 3. panssaridivisioona aloitti hyökkäyksen Luoyangiin 13. toukokuuta ja valloitti sen 25. toukokuuta.
Operaation toinen vaihe alkoi toukokuussa ensimmäisen vaiheen menestyksen jälkeen. Japanilaiset joukot etenivät etelään ja valtasivat Changsha, Hengyangin, Guilinin ja Liuzhoun. Joulukuussa 1944 japanilaiset saavuttivat Ranskan Indokiinan ja samalla operaation tavoitteet. Operaatiolla oli kuitenkin vain pieni merkitys, sillä yhdysvaltalaiset joukot siirtyivät kauemmas sisämaahan ja uhkasivat rannikolla sijainneita tukikohtia. Yhdysvaltain Fourteenth Air Force häiritsi Pekingin ja Liuzhoun välisen rautatien liikennettä, ja japanilaiset jatkoivat Yhdysvaltain lentokenttien pommituksia kevääseen 1945 saakka.
Myös XX Bomber Command, joka käytti strategisia B-29-pommikoneita hyökkäyksissään Japania vastaan Operaatio Matterhrnissa, joutui siirtymään sisämaahan, mutta vuoden 1945 alussa se siirtyi uusiin tukikohtiin Mariaaneilla. Tämä teki tyhjäksi japanilaisten operaatio Ichi-Gon avulla hankkiman vähäisen puolustuksen.
Lopputulos
Kenraali Joseph Stilwell ei onnistunut säilyttämään rannikolla sijainneita lentokenttiä Yhdysvaltain hallussa ja hän menetti kiinalaisten komentajan Tšiang Kai-šekin luottamuksen ja presidentti Roosevelt kutsui hänet takaisin Yhdysvaltoihin lokakuussa 1944. Hänet korvasi kenraalimajuri Albert Wedemeyer.
Täysin toisenlainen tulkinta tapahtumista on, että kenraali Stilwell, joka painosti kiinalaisjoukkoja diplomaattisesti, Kiinan kommunistisen puoleen kautta, osallistumaan aktiivisemmin taisteluihin. Hän oli saanut kiinalaiset komentajat hyväksymään ajatuksen toiminnasta yhdysvaltalaisen komentajan johdolla. Tšiang Kai-šek kuitenkin koki, että Stilwell oli ohittanut hänet. Tšiang Kai-šek sai Rooseveltin kutsumaan Stilwellin takaisin Yhdysvaltoihin.
Yhdysvaltalaisjoukkojen tappio yhdessä Yhdysvalloissa vallinneen julkisen mielipiteen kanssa johti siihen, että Yhdysvallat ei enää uskonut kiinalaisten joukkojen kykyyn taistella japanilaisia vastaa ja Kiinan–Burman–Intian rintama menetti merkitystään. Yhdysvallat keskitti kaikki joukkonsa Tyynenmeren saaria pitkin etenevään hyökkäykseen.
Insomnia (Koop Arposen kappale)
Single tuli myyntiin digitaalisesti MTV3:n Storeen heti Idols-kilpailun voittajan selvittyä 14. joulukuuta, muihin kauppoihin se tuli myyntiin 22. joulukuuta 2008.
Kappale meni heti julkaisuviikollaan Suomen virallisen latauslistan kärkeen.
Otajärvi
Otajärvi on järvi Varsinais-Suomen ja Satakunnan rajalla, Pyhärannan kunnan ja Laitilan ja Rauman kaupunkien (aikaisemmin Kodisjoen kunnan) alueilla. Järven pinta-ala on 581 ha, keskisyvyys vajaa metri ja korkeus merenpinnasta 11,8 metriä ja se laskee Ihodenjoen kautta Selkämereen.
Otajärvi kuuluu Natura 2000-alueisiin ja sitä pidetään lajidiversiteetiltään ja parimäärältään yhtenä Suomen parhaista lintuvesistä. Järvi on myös Metsähallituksen luontopalvelujen retkikohde, jossa on retkeilyä varten lintutorneja ja opastuspaikkana toimiva Otajärven luontotupa.
Mordred
thumb|Mordred. H. J. Fordin [[piirustus vuodelta 1902.]]
Mordred tai Modred (walesin kielellä Medraut) on kuvitteellinen henkilö ja yksi pyöreän pöydän ritareista, joka esiintyy kuningas Arthuriin liittyvissä taruissa. Hän on petturi, joka taistelee Arthuria vastaan Camlannin taistelussa. Arthur surmaa taistelussa Mordredin, mutta haavoittuu myös itse kuolettavasti.
Arthur ja Mordred ovat sukulaisia, lähteistä riippuen joko eno ja sisarenpoika tai isä ja poika, tai joskus jopa molempia. Yleensä Mordred esiintyy kirjallisuudessa aviottomana poikana, joka on syntynyt Arthurin ja tämän sisarpuolen Morgausen välisen sukurutsauksen yhteydessä.
Hahmo on vähitellen kehittynyt taruston eri versioissa nykyisenkaltaiseksi pahuuden ruumiillistumaksi. Mordredin nimi oli alun perin Medraut, ja hän on saattanut olla walesilainen historiallinen henkilö, joka vastusti Arthuria ja taisteli hänen kanssaan Camlannissa tuhoisin seurauksin. Walesilaisissa kertomuksissa hän ei kuitenkaan ole juonittelija tai paha. Vasta Geoffrey Monmouthilainen antoi teoksessaan Historia Regum Britanniae Mordredille tutun konnan roolin, joka on sittemmin säilyi myöhäiskeskiajan kirjallisuudessa. Geoffrey myös nimesi hahmon Mordrediksi, joka on kornilainen tai bretonilainen nimi. Geoffrey Monmouthilaisen kertomuksessa Mordred on Arthurin sisarenpoika, joka hallitsee valtakuntaa yhdessä Guineveren kanssa sillä aikaa kun Arthur on sotaretkellä Galliassa. Modred taivuttelee kuningattaren aviorikokseen, kaappaa valtaistuimen ja tekee rauhan vihattujen saksien kanssa, jotka Arthur oli tuhonnut Badonissa. Arthur palaa kiireesti kotiin ja kohtaa Mordredint Camel-joen rannalla Cornwallissa. Kapinallinen vallananastaja tapetaan ja Arthur viedään Avaloniin.
Mordred säilyttää pahan roolinsa keskiaikaisissa ritariromaaneissa. Hänen himonsa Guineverea kohtaan on vain yltynyt, mutta nyt kuningatar yllyttää Mordredia suhteeseen. Tämä on kenties provokaatiota, sillä Mordred juonittelee Agravainin kanssa paljastaakseen kuningattaren suhteen Lancelotiin. Vulgata-syklissä Mordredin luonnotonta pahuutta korostetaan tekemällä hänestä Arthurin ja tämän sisarpuolen Morgausen salattu poika. Vaikka sukurutsa on tahaton, se korostaa Mordredin roolia Arthurin vainoojana. Joissakin teksteissä Mordredin synkkää pahuutta kuitenkin vähätellään ja jopa säälitään. Ritariromaaneissa lopullinen taistelu sijoitetaan Cornwallin sijaan Salisburyn lähistölle.
Sittemmin myös Maloryn Le Morte d’Arthur -runoelman mukaan Mordred saa alkunsa, kun Arthur makaa sisarpuolensa Morgausen kanssa tietämättä, että he ovat sukulaisia. Marion Zimmer Bradley käytti tätä tarinanosaa hyväkseen luodessaan romaaninsa Avalonin usvat. Hän vain vaihtoi Morgausen Morgaineen ja tilaisuudeksi rituaalin, joka päättyi seremonialliseen aktiin. Itse rituaali oli osa Arthurin kuninkaaksi vihkimistä ja sitä johti Avalonin ylipapitar Viviane, jonka juonittelusta tämä sukurutsa juuri aiheutui.
Friedrich Maria Rintelen
Friedrich Maria Rintelen (12. joulukuuta 1899 Ahlen – 9. marraskuuta 1988) oli saksalainen roomalaiskatolinen piispa. Hänet vihittiin papiksi Paderborniin 13. tammikuuta 1924 ja nimitettiin sen vihkipiispaksi sekä Chusiran titulaaripiispaksi 12. joulukuuta 1951. Piispaksi vihkiminen seurasi 24. tammikuuta 1952. Pääkonsekraattorina toimi Lorenz Jäger, jota avustivat Wilhelm Weskamm ja Augustinus Philipp Baumann.
Profaami
Profaami (C10H13NO2) on karbamaatteihin kuuluva orgaaninen yhdiste. Sitä käytetään herbisidinä eli rikkakasvien torjumiseen.
Friedrich Maria Rintelen
Rintelen osallistui Vatikaanin toiseen kirkolliskokoukseen. Hän toimi vihkipiispana, kunnes erosi tehtävistään 15. elokuuta 1970.
Profaami
Ominaisuudet
Huoneenlämpötilassa profaami on valkoisia kiteitä. Yhdiste liukenee vain niukasti veteen, mutta liukenee paremmin orgaanisiin liuottimiin, kuten alkoholeihin, asetoniin ja bentseeniin.
Profaami vaikuttaa kasvien juurien kautta ja estää solunjakautumisessa mitoosia. Yhdiste häiritsee myös kasvien oksidatiivista fosforylaatiota ja mikrotubuluksien toimintaa. Rotilla profaamin LD50-arvo on 3 mg/kg. Yhdiste on asetyylikoliiniesteraasin inhibiittori. Altistuminen profaamille voi aiheuttaa päänsärkyä, huonovointisuutta ja lihasten hallinnan menetystä, mihin voi liittyä kramppeja ja kouristuksia ja pahimmassa tapauksessa kooma.
Valmistus ja käyttö
Profaami on selektiivinen rikkaruohomyrkky, joka tehoaa yksivuotisiin rikkakasveihin. Sitä käytetään muun muassa apila-, salaatti-, sokerijuurikas- ja herneviljelmillä. Profaamia voidaan käyttää myös perunan itämisen estämiseen varastoissa.
Lancelot
thumb|[[William Morris: Kuningas Arthur ja Lancelot.]] Lancelot, joka tunnetaan myös nimillä Sir Lancelot tai Lancelot du Lac, on kuvitteellinen henkilö, joka esiintyy kuningas Arthuriin liittyvissä legendoissa. Lancelot on yksi pyöreän pöydän ritareista, kuningatar Guineveren rakastaja ja toisen merkittävän ritarin, Galahadin, isä. Lancelot kuvataan yleensä vahvimpana ja luotetuimpana Arthurin ritareista. Hän auttaa Arthurin loistaviin voittoihin, mutta on myös osittain syypää Arthurin tuhoon, sillä Lancelotin ja kuningatar Guineveren rakkaussuhde särkee Arthurin hovin yhtenäisyyden. Rakkaus Guinevereen myös estää Lancelotia löytämästä Graalin maljaa.
Lancelot esiintyy ensimmäisen kerran Chrétien de Troyesin 1100-luvun romanssissa Erec. Teoksessa Lancelotin sanotaan olevan kolmanneksi paras ritari. Kaksi parasta ovat Gawain ja Erec. Troyes teki Lancelotista myöhemmin Lancelot; ou, le chevalier de la charrette -teoksen sankarin ja kuningatar Guineveren rakastajan ja pelastajan, joka on valmis mihin tahansa riskeihin ja nöyryytyksiin palvellakseen kuningatartaan. Runoelma on uusi versio vanhemmasta legendasta, joka kertoo kuningatar Guineveren sieppauksesta. Runoelmassa kerrotaan myös, että Lancelotin on kasvattanut järven haltija. Ulrich von Zatzikhovenin saksalainen runoelma Lanzelet on laajempi versio samasta aiheesta. Von Zatzikhoven kertoo Lanzelet -runoelmassa, että haltiatar asuu lumotussa valtakunnassa meren alla ja kasvattaa Lancelotin kunnes tämä täyttää 15 vuotta. Silloin Lancelot pyytää päästä maailmalle tehdäkseen mainetekoja. Von Zatzikhovenin versiossa Lanzeletista ei koskaan tule kuningattaren rakastajaa, joskin hän on usein muiden ylhäisönaisten rakastaja. Lanzelotin todellinen rakkaus on Yblis, jonka kanssa hän lopulta menee naimisiin, ja he saavat tyttären ja kolme poikaa. Kumpaakin aihetta kehitettiin pidemmälle 1200-luvun Vulgata-syklissä. Sen mukaan Lancelotin isän Benoicin kuningas Banin kuoltua lumoojatar Vivien, Järven neito, olisi vienyt nuoren Lancelotin mukanaan ja kasvattanut pojan. Kasvattiäitinsä mukaan Lancelot saa lisänimen “du Lac” tai “of the Lake” eli Järven Lancelot. Kun Lancelot oli varttunut, Vivien lähetti hänet Arthurin hoviin. Lancelotin kasvatus ja hänen palava rakkautensa Guinevereen tekivät hänestä keskiaikaisen ritarillisuuden perikuvan.
Vulgatan myöhemmissä versioissa asetetaan vastakkain Lancelotin edustama maallinen ritarillisuus ja Lancelotin pojan Galahadin edustama henkinen ritarillisuus. Galahad on tarinoissa Lancelotin ja Graalin vartijan kuningas Pelleaksen tyttären Elainen poika, ja Galahad syrjäyttää sittemmin isänsä täydellisenä ja virheettömänä ritarina. Lancelotin ja Guineveren kielletty suhde johtaa siihen, että Lancelot epäonnistuu Graalin etsinnässä ja käynnistää kohtalokkaan tapahtumaketjun, joka johtaa pyöreän pöydän ritarien hajoamiseen.
Lancelot oli myös keskeisessä roolissa 1300-luvun loppupuolen englantilaisessa romanssissa Le Morte Arthur, joka kertoi Elainen kohtalokkaasta himosta Lancelotia kohtaan sekä Lancelotin ja Guineveren rakkauden traagisesta lopusta. Lancelot oli myös Thomas Maloryn Le Morte Darthur –teoksen keskushahmo, jonka kamppailu kuningastaan kohtaan kokeman uskollisuuden ja Guineverea kohtaan tunteman rakkauden välillä johtaa Arthurin kuolemaan ja poistumiseen tästä maailmasta.
Taitoluistelun Euroopan-mestaruuskilpailut 2011
Vuoden 2011 taitoluistelun Euroopan-mestaruuskilpailut järjestettiin Bernissä, Sveitsissä 24. – 30. tammikuuta. Kilpailupaikkana toimi PostFinance Arena. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Etukäteen huonoimmilla Sijaing-sijoituksilla olleet urheilijat joutuivat pariluistelua lukuun ottamatta karsimaan paikasta varsinaiseen kilpailuun.
HMS Coniston
HMS Coniston (viirinumero M1101) oli Britannian kuninkaallisen laivaston Ton-luokan miinanraivaaja.
Valmistus
Alus tilattiin John I. Thornycroft and Companyltä Woolstonista, missä köli laskettiin 14. kesäkuuta 1950. Alus laskettiin vesille 9. heinäkuuta 1952 ja valmistui 17. maaliskuuta 1953. Se otettiin palvelukseen seuraavana päivänä.
Palvelus
Alus poistettiin palveluksesta maaliskuussa 1960 ja siirrettiin reserviin. Alus sijoitettiin poistolistalle ja myytiin 28. tammikuuta 1970 Metrecille Newhaveniin romutettavaksi.
Theano
Theano (, 500–400-luku eaa.) oli yksi harvoja naisia, jotka vaikuttivat antiikin ajan matematiikassa ja filosofiassa. Hänen isänsä, orfilainen filosofi ja lääkäri, oli Pythagoraan innokas tukija. Theano oli ensin Pythagoraan oppilaana ja myöhemmin tämän vaimo. Kerrotaan, että Pythagoras oli tuolloin n. 60-vuotias, ja Theano vielä nuori. Heillä oli kolme tytärtä nimiltään Arignote, Myia ja Damo. Kerrotaan, että Pythagoras uskoi Damolle kaikki salaisuutensa, eikä tämä suostunut paljastamaan niitä äärimmäisessä köyhyydessäkään, vaan vei ne mukanaan hautaan.
Theano johti pythagoralaista koulua Pythagoraan kuoleman jälkeen. Hänen ansiotaan ovat sellaiset keksinnöt kuin kultainen leikkaus ja kultainen suorakulmio.
Busemann
Busemann voi viitata seuraaviin asioihin:
Magnesiumoksidi
Magnesiumoksidi eli magnesia (MgO) on magnesiumin ja hapen kemiallinen yhdiste. Se on valkoista, haurasta ainetta. Se on ioniyhdiste, joka koostuu kahdenarvoisista positiivisista magnesiumioneista (Mg2+) ja kahdenarvoisista negatiivisista oksidi-ioneista (O2-). Sen kiderakenne on samankaltainen kuin natriumkloridin.
Magnesiumoksidia esiintyy luonnossakin eräissä mineraaleissa. Sitä syntyy myös magnesiumin palaessa esimerkiksi kameroiden salamavalolaitteissa. Se on vahvasti hygroskooppista, ja veden vaikutuksesta se muuttuu magnesiumhydroksidiksi (MgO + H2O → Mg(OH)2). Kuumentamalla magnesiumhydroksidi voidaan kuitenkin muuttaa takaisin magnesiumoksidiksi, jolloin siihen sitoutunut vesi höyrystyy.
Venäjän juutalaisten asuinalue
pienois|Venäjän juutalaisten asuinalue ja sen länsipuolinen [[Kongressi-Puola vuonna 1905. Tummimmilla alueilla juutalaisten osuus oli yli 17 prosenttia, vaaleimmilla alle 5 prosenttia.]] Venäjän juutalaisten asuinalue (, der tkhum-ha-moyshəv;, tḥùm ha-mosháv) oli Venäjän keisarikunnan länsiosissa vuosien 1791–1917 välillä sijainnut suuri alue, jolla keisarikunnan juutalaiset alamaiset saivat asua. Alueen rajasi keisarinna Katariina Suuri Puola-Liettualle kuuluneiden alueiden siirryttyä Puolan jaoissa Venäjälle vuonna 1772. Laajimmillaan alue sijaitsi nykyisten Liettuan, Latvian, Valko-Venäjän, Ukrainan, Moldovan, Länsi-Venäjän ja Itä-Puolan alueilla, ja siihen kuuluivat sen ajan suurista juutalaiskaupungeista muun muassa Vilna, Minsk ja Odessa. Kiova, Jalta ja muutama muu alueen suurista kaupungeista olivat kuitenkin juutalaisilta yhä suljettuja. Alue lakkautettiin virallisesti vuonna 1917 lokakuun vallankumouksen myötä.
Magnesiumoksidi
Käyttö
Lääketieteessä magnesiumoksidia käytetään ulostus- ja ruoansulatuslääkkeenä. Sen sivuvaikutuksena voi kuitenkin olla tajuttomuus ja kouristuksia.
Venäjän juutalaisten asuinalue
Asukasluku
Vuoteen 1891 mennessä 700 000 Venäjän sisäosissa asunutta juutalaista oli pakkosiirretty tälle läntiselle asuinalueelle. Alueella asui lopulta 90 prosenttia kaikista Venäjän juutalaisista. Vuonna 1820 alueella asui 1,6 miljoonaa juutalaista, ja vuonna 1910 jo 5,6 miljoonaa siitä huolimatta että kaksi miljoonaa alueen juutalaista oli sinä aikana muuttanut ulkomaille, lähinnä Yhdysvaltoihin.
Asumisoikeudet
Alue muodostettiin, koska Venäjä ei halunnut Puolalta sen haltuun siirtyneen juutalaisväestön taloudellisen vaikutuksen leviävän maan keskiosiin. Juutalaiset saivat asua alueen ulkopuolella vain erityisluvalla. Tällaisia etuoikeutettuja olivat tiettyjen kauppiaskiltojen pitkäaikaiset jäsenet, korkeakoulutetut henkilöt kuten lääkärit ja kätilöt, asepalveluksen suorittaneet perheineen, sekä tiettyjen alojen käsityöläiset. Nämä säännöt höllentyivät vuonna 1865, mutta niitä kiristettiin uudelleen vuonna 1891 Aleksanteri III:n aikana. Noiden vuosikymmenien aikana voimistui myös Suomen juutalaisyhteisö, kun Venäjän armeijasta vapautuneet juutalaiset jäivät Suomeen asumaan.
Magnesiumoksidi
Käyttö
Hygroskooppisuutensa vuoksi magnesiumoksidia käytetään monissa kirjastoissa ilman kosteuden vähentämiseen, jotta kosteus ei turmelisi kirjoja. Ainetta käytetään myös eristeenä eräissä sähkölaitteissa.
Hakapellon hautausmaa
Vuoden 1977 marraskuussa Naantalin seurakunta osti yksityishenkilöiltä Hakapellon ja pikkupalstan tilat, jotka oli lohkaistu Soinisten ja Vadjon perintötaloista. Paikalle oli tarkoitus perustaa hautausmaa, ja hautausmaa sekä kappeli valmistuivatkin vuonna 1984. Hakapeltoon haudataan vuodessa keskimäärin 100 vainajaa. Vuonna 2008 vapaita arkkuhautapaikkoja oli 500. Vuonna 2008 valmistuneessa peruskorjauksessa uusia uurnahautapaikkoja rakennettiin 520 ja alueelle valmistui muun muassa toinen muistelupaikka sekä koko alueen kiertävä takorautainen aita. Hakapellossa on myös 1 150 muistolehtopaikkaa.
Supremum
Järjestetyn joukon T osajoukon S supremum eli pienin yläraja on joukon T alkio, joka on pienin kaikista osajoukon S kaikkia alkioita suuremmista tai yhtä suurista alkioista. Joukon S supremum ei siis välttämättä sisälly joukkoon S. Jos joukko sisältää suurimman alkion eli maksimin, on se myös joukon supremum. Supremum on yksikäsitteinen, jos se on olemassa.
Reaaliluvuille on tyypillistä, että ylhäältä rajoitetun epätyhjän reaalilukujen joukon osajoukon supremum on aina olemassa, ja tämä ns. täydellisyysominaisuus erottaa reaalilukujen joukon esimerkiksi rationaalilukujen joukosta.
Reaalilukujoukon supremum
Ylärajan määritelmä. Olkoon.
Reaaliluku E on joukon S yläraja, jos ja vain jos kaikille x \in S pätee x ≤ E.
Joukko S on ylhäältä rajoitettu jos ja vain jos jokin reaaliluku on sen yläraja.
Supremumin määritelmä. Olkoon edelleen.
Luku E \in \R on joukon S supremum eli pienin yläraja, jos ja vain jos se on pienin joukon S ylärajoista eikä mikään pienempi reaaliluku ole joukon S yläraja.
Tällöin merkitään E = sup(S). Siis joukolla S on supremum ja kyseinen supremum on E.
Ben Hecht
Ben Hecht (28. helmikuuta 1894 New York, New York – 18. huhtikuuta 1964 New York) oli yhdysvaltalainen kirjailija, käsikirjoittaja, ohjaaja ja tuottaja.
Forssan Alku
right|thumb|Seuran logo
Ben Hecht
Hechtin vanhemmat olivat venäjänjuutalaisia siirtolaisia. Hän työskenteli lehtimiehenä Chicagossa ja vuonna 1921 julkaisi ensimmäisen romaaninsa Erik Dorn. Hollywoodiin hän siirtyi 1920-luvun puolenvälin jälkeen. Hecht teki paljon yhteistyötä kirjailija Charles MacArthurin kanssa. Yhteistyönä syntyi muun muassa näytelmä The Front Page, josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen.
Supremum
Reaalilukujoukon supremum
1) E ≥  x kaikilla x  \in S eli E on joukon S yläraja.
2) E ≤ M kaikilla joukon S ylärajoilla M.
Siis vielä sanallisesti: Reaaliluku E on joukon S supremum jos ja vain jos E on suurempi tai yhtäsuuri kaikkia joukon S alkioita ja E on pienempi tai yhtäsuuri kaikkia muita joukon S ylärajoja.
Jos epätyhjällä joukolla S on olemassa supremum, se on yksikäsitteinen. Joukolla voi siis olla enintään yksi supremum. Todistus. Olkoon sup(S) = E ja sup(S) = E2. Siis E2 on joukon S eräs yläraja. Tällöin supremumin määritelmän nojalla E ≤ E2. Samoin saadaan E2 ≤ E. Siis E = E2.
Täydellisyysaksiooma
Reaalilukujen joukossa on voimassa täydellisyysaksiooma: Jos joukko on epätyhjä ja se on ylhäältä rajoitettu, on joukolla S supremum eli pienin yläraja joukossa \R. Epätyhjä tarkoittaa, että joukon S täytyy sisältää ainakin yksi reaaliluku. Siis jos joukko S on ylhäältä rajoitettu, niin sup(S) on olemassa.
Jos joukko S sisältää suurimman alkion eli maksimin, on se joukon S supremum.
Rationaalilukujen joukossa täydellisyysaksiooma ei ole voimassa. Esimerkiksi joukko on ylhäältä rajoitettu, mutta sillä ei ole rationaalilukujen joukossa pienintä ylärajaa. Sen sijaan reaalilukujen joukossa sen pienin yläraja eli supremum on \sqrt{2}.
Joukon maksimi
Joukon suurimman alkion eli maksimin on kuuluttava joukkoon kun taas supremumin ei tarvitse kuulua joukkoon. Siis jos supremum on olemassa, se ei välttämättä kuulu joukkoon S. Jos joukko S sisältää suurimman alkion eli maksimin, on se joukon S supremum.
Jos ja maxS on olemassa niin maxS = sup(S).
Todistus. Olkoon olemassa maxS = E.
1)E on joukon S yläraja eli kaikilla x \in S pätee x ≤ E.
2)Koska E \in S niin E ≤ sup(S). Toisaalta 1):n nojalla E on joukon S yläraja. Siis E ≥ sup(S). Siis E = sup(S).
Ajatellaan negatiivisten reaalilukujen joukkoa, johon nolla ei kuulu. Kyseisellä joukolla ei ole suurinta alkiota sillä jokaiselle osajoukon alkiolle on aina olemassa toinen, suurempi alkio. Siis jokaiselle x \in \R^- on olemassa x/2 \in \R^-, jolle  x < x/2. Jokainen reaaliluku joka on suurempi tai yhtäsuuri kuin nolla on yläraja negatiivisten reaalilukujen joukolle. Siis nolla on negatiivisten reaalilukujen joukon pienin yläraja eli supremum. Siis negatiivisten reaalilukujen joukolla on supremum mutta ei suurinta alkiota eli maksimia.
Ben Hecht
Hecht kritisoi Britannian toimintaa Palestiinassa ja tuki juutalaista vastarintaliikettä, minkä seurauksena hän nimensä poistettiin Britanniassa elokuvista useiden vuosien ajan.
Supremum
Supremumin osoittaminen
Yksinkertaisessakin tapauksessa supremumin määritelmän soveltaminen on melko työlästä. Seuraavien lauseiden avulla supremumia voidaan tutkia yksinkertaisemmalla tavalla.
Lause 1. Olkoon E = sup(S) ja \varepsilon > 0. Tällöin on olemassa x \in S, jolle x > E - \varepsilon
Lause 2. Olkoon S \subset \R ja E \in \R. Tällöin E = sup(S) jos ja vain jos
1) E on joukon S yläraja. Siis x ≤ E kaikilla x \in S.
2) Kaikille \varepsilon > 0 \exists x \in  S, jolle x > E - \varepsilon
Supremum osoitetaan jollakin seuraavista tavoista tilanteesta riippuen:
a) Jos joukossa S näyttäisi olevan suurin alkio E, osoitetaan kohdat:
1) E \in S.
Tällöin maxS = sup(S).
b) Jos joukko S on ylhäältä rajoitettu, mutta joukossa ei ole suurinta alkiota, osoitetaan kohdat:
1) x ≤ E kaikille x \in S, jolloin E on S:n eräs yläraja.
2) E - \varepsilon ei ole S:n yläraja. Siis E on ylärajoista pienin.
Tällöin E = sup(S).
Forssan Alku
Forssan Alku on forssalainen urheiluseura. Seura perustettiin vuonna 1913, mutta jo vuonna 1902 se toimi Forssan Työväenyhdistyksen alaosastona. Seuran lajeihin kuuluvat nykyisin koripallo, lentopallo, salibandy, voimistelu sekä yleisurheilu.
Supremum
Supremumin osoittaminen
c) Osoitetaan, että joukko ei ole ylhäältä rajoitettu näyttämällä, että joukossa on mielivaltaisen suuria lukuja. Siis joukosta löytyy mielivaltaisesti valittua rajaa suurempia lukuja.
Forssan Alku
Koripallo
Koripalloa seurassa alettiin harjoittaa vuonna 1944. Koripallossa seura on voittanut naisten puolella kahdeksan Suomen-mestaruutta, joista seitsemän on saavutettu 1990–luvulla. Tämän lisäksi Forssan Alku on voittanut kaksi hopeaa sekä kaksi pronssia. Koripallon Suomen cupin joukkue on voittanut kolme kertaa.
Seuran miesten edustusjoukkue pelasi vuosina 1993–1997 SM-sarjassa neljä kautta. Parhaimmillaan Forssan Alku sijoittui neljänneksi kaudella 1993–1994. Pronssiotteluissa joukkue hävisi paikallisvastustaja Forssan Koripojille.
Douglas Rodríguez
Douglas Rodríguez Gardiola (3. kesäkuuta 1950 Santiago de Cuba – 21. toukokuuta 2012 Havanna) oli kuubalainen nyrkkeilijä, olympiamitalisti ja maailmanmestari.
Rodríguez voitti sarjan 51 kg olympiapronssia Münchenissä 1972. Havannassa 1974 hän voitti maailmanmestaruuden samassa painoluokassa. Vuoden 1971 Pan-Amerikan kisoissa Rodríguez saavutti pronssia.
Rodríguez kuoli sydäninfarktiin kotonaan Havannassa 61-vuotiaana 21. toukokuuta 2012.
Harry Reunanen
Hyökkääjänä pelannut Reunanen edusti Mestaruussarjassa Rauman Työväen Urheilijoita 1948, Turun Pallokerhoa 1951-1952 ja Turun Tovereita 1955. Kaikkiaan hän pelasi neljän kauden aikana 52 pääsarjatason ottelua, joissa teki 27 maalia. Suomensarjassa hän teki neljässä kaudessa 43 maalia.
Limes (yhdistys)
Limes ry on Helsingin yliopiston Kumpulan kampuksen opiskelijoiden ainejärjestö. Limes edustaa matemaattis-luonnontieteellisen tiedekunnan opiskelijoita. Limeksen hallintotoiminnot sijaitsevat pääasiassa Kumpulassa, mutta huvitoimintaa järjestetään runsaasti myös ylioppilaskunnan tiloissa.
Historia
Limes ry perustettiin 19.3.1936.
Kirjakustantamo Like on saanut alkunsa vuonna 1987 Limeksen Elokuvakerhon (LiEKe) elokuvakirjahankkeesta.
Toiminta
Limes ry järjestää opiskelijoiden edunvalvonta- ja huvitoimintaa. Limeksen tärkeimpiä toimintoja ovat Limeksen graafisten laitosten suomenkielisten matematiikan ja fysiikan yliopistotason oppikirjojen kustantaminen. Limes huolehtii mm. Kumpulan fuksileirin järjestämisestä ja matematiikan, fysiikan ja kemian opettajan kandiohjelman tuutoroinnin järjestämisestä. Lisäksi Limes järjestää vuosittain tuhansia opiskelijoita keräävän Limeksen Appron.
Leukippos
thumb|200px|Leukippos
Leukippos (, 400-luku eaa.) oli kreikkalainen esisokraatikkoihin lukeutunut filosofi. Hän oli atomismin isä. Atomismin mukaan kaikki maailmankaikkeudessa koostui katoamattomista, jakamattomista elementeistä, joita kutsuttiin atomeiksi.
Leukippos syntyi Miletoksessa tai Abderassa. Jotkut kuitenkin sanovat hänen syntyneen Eleassa, sillä hänen filosofiansa liittyy elealaisten filosofiaan. Hän oli elealaisen Zenonin, Empedokleen ja joonialaiseen koulukuntaan kuuluneen Anaksagoraan aikalainen.
Leukippokselta ei ole säilynyt kirjoituksia, jotka voitaisiin varmasti laittaa hänen nimiinsä. Hänen kirjoituksensa näyttävät sulautuneen myöhemmin yhteen hänen kuuluisimman oppilaansa Demokritoksen töiden kanssa. Jälkeenpäin ei ole mahdollista erottaa yhtään asiaa, joissa heidän voitaisiin katsoa olleen eri mieltä. Hänen maineensa jäi kokonaan hänen näkemyksensä systematisoineen Demokritoksen maineen alle. Diogenes Laertioksen mukaan Epikuros jopa epäili Leukippoksen historiallisuutta. Aristoteles ja Theofrastos kuitenkin selkeästi antoivat hänelle kunnian atomismin keksimisestä.
Diogeneen mukaan hän ajatteli, että kaikkeus on rajaton ja muutos on jatkuvaa kaikkien asioiden muuttuessa toisikseen. Kaikkeus koostuu sekä tyhjyydestä että kappaleista eli atomeista ja niiden muodostamista isommista kappaleista. Muutos on jatkuvaa liikettä, jossa kappaleet putoavat, kieppuvat ja törmäilevät tyhjyydessä ja synnyttävät sillä tavalla olemassa olevat maailmat. Tähdet ovat syntyneet liikkeessä ja syttyneet sen vuoksi tuleen. Maa on syntynyt, kun atomit ovat pakkautuneet yhteen keskelle.
Kaipaus
Kaipaus on Jack Claytonin ohjaama brittiläinen draamaelokuva vuodelta 1987. Romanttisen draaman pääosissa ovat Maggie Smith ja Bob Hoskins. Kaipaus sijoittuu 1950-luvun Irlantiin, missä Smithin näyttelemä rahaton keski-ikäinen vanhapiika Judith Hearne työskentelee pianonopettajana.
Elokuvan tuottivat Peter Nelson ja Richard Johnson. Nelson myös laati käsikirjoituksen Brian Mooren romaanin Judith Hearne (1955) pohjalta. Kaipauksen säveltäjänä toimi Georges Delerue ja kuvaajana Peter Hannan.
Vaikka romaanin juoni sijoittuu Pohjois-Irlannin Belfastiin, Kaipaus kuvattiin Irlannin Dublinissa ja Englannin Surreyssa, Sheppertonissa sijaitsevalla studiolla. Kaipaus on Aidan Gillenin elokuvadebyytti. Elokuvan radiosovituksen tuotti BBC Radio 4 vuonna 1995.
Maggie Smith voitti roolisuorituksestaan parhaan naispääosan BAFTA-palkinnon vuonna 1989. Smith voitti myös parhaan naispääosan Evening Standard -palkinnon. Bob Hoskins voitti parhaan miespääosan Evening Standard -palkinnon.
Maria Loew
Maria Loew (Dagny Emma Maria Rosenlew-Grenman) (17. lokakuuta 1891 Pori – 9. maaliskuuta 1940 Helsinki) oli suomalainen kuvanveistäjä ja taidemaalari.
Maria Loewin vanhemmat olivat toimitusjohtaja Hugo Rosenlew (1862–1915) ja Hanna Maria Ericsson (1864–1952). Hän opiskeli Taideteollisessa keskuskoulussa 1910–1911 ja Suomen Taideyhdistyksen piirustuskoulussa 1910–1912. Loew osallistui Suomen Taiteilijain näyttelyyn vuonna 1921.
Maria Loew oli naimisissa vuodesta 1917 apteekkari, silmälääkäri Verner Eliel Grénmanin (1873–1949) kanssa.
Shots from a Cold Nightmare
Shots from a Cold Nightmare on yhdysvaltalaisen laulaja-lauluntekijä Moon Martinin ensimmäinen studiolevy vuodelta 1978. Levyn julkaisi Capitol Records ja äänitti ja tuotti Craig Leon. Levy on julkaistu myös Länsi-Saksassa valmistettuna C-kasettina sarjanumerolla 1C 264-85 513.
Kappaleet
A-puoli (kokonaiskesto 17:02):
B-puoli (kokonaiskesto 15:14):
Kaikki kappaleet on tehnyt John Moon Martin lukuun ottamatta kappaletta ”All I’ve Got To Do”, jonka ovat tehneet John Lennon ja Paul McCartney.
Arvioita
Musiikkilehtiin Zigzag ja Soundi kirjoitteleva kriitikko John Tobler on asettanut albumin sijaluvulle 18 listatessaan vuoden 1978 parhaita albumeita.
Singlet
Albumilta on julkaistu single ”Hot Nite in Dallas” / ”She’s a Pretender” (Capitol 006-85682). Erään arvion mukaan single edustaa ”tiukkaa jenkkiboogieta” ja esityksen ”ns. ’tatsi’ ja irtonaisuus luovat menoon vastustamattomuutta”. Laulajan ääntä ei pidetä erityisen persoonallisena.
Kastelórizon lentoasema
Kastellórizon lentoasema (,, YPA: ΔΑΖΟ) on kunnallinen lentoasema Kastelórizon saarella Kreikassa.
Lentoliikenne asemalta alkoi vuonna 1986. Lentokentän kiitotiellä on pituutta 799 metriä ja leveyttä 25 metriä. Lentoasemalla on yksi matkustaja- ja rahtiterminaali sekä kolme lentokoneen pysäköintipaikkaa.
Kastelórizolle on mahdollista lentää ainoastaan enimmillään 20-paikkaisilla lentokoneilla. Lentoasemalle operoi kreikkalainen Olympic Air. Lentoasemalle on päivittäisiä lentoja heinä- ja elokuisin Ródoksen saarelta. Lentoaika saarten välillä on 20 minuuttia.
Aarno Rinne
Aarno Rinne (s. 11. heinäkuuta 1941) on entinen suomalainen jalkapalloilija.
Keskustukena pelannut Rinne edusti koko uransa ajan vuosina 1958–1973 Tampereen Ilves-Kissoja. Kaikkiaan hän pelasi yhdeksän mestaruussarjakauden aikana 126 ottelua, joissa hän teki kaksi maalia. Rinne pelasi Suomen maajoukkueessa vuosina 1964–1965 yhteensä kahdeksan maaottelua.
Jacó Roberto Hilgert
Jacó (Jacob) Roberto Hilgert (27. tammikuuta 1926 Harmonia – 17. joulukuuta 2020) oli brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Cruz Altan hiippakunnan johtoon 19. heinäkuuta 1976. Piispaksi vihkiminen seurasi 26. syyskuuta. Pääkonsekraattorina toimi Alfredo Vicente Scherer, jota avustivat João Cláudio Colling ja José Ivo Lorscheiter.
Hilgert jäi eläkkeelle 8. toukokuuta 2002.
Tri Mabusen testamentti
Tri Mabusen testamentti (Das Testament des Dr. Mabuse) on Fritz Langin ohjaama saksalainen rikoselokuva vuodelta 1933. Se oli Langin viimeinen elokuva Saksassa ennen maasta pakenemistaan. Se perustuu Norbert Jacquesin romaaniin, jonka pohjalta Thea von Harbou ja Lang tekivät käsikirjoituksen. Elokuva on toinen elokuva Langin Tri. Mabuse -sarjasta. Mabusen roolia esitti ensimmäisen Mabuse-elokuvan tavoin Rudolf Klein-Rogge.